Keskittymiä käsittelevän neuvoa-antavan komitean 19. syyskuuta 2001 pitämässä ja 28. syyskuuta 2001 jatkamassa 100. kokouksessaan antama lausunto asiaan COMP/M.2283 - Schneider/Legrand liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 086 , 06/04/2004 s. 0013 - 0014



Keskittymiä käsittelevän neuvoa-antavan komitean 19. syyskuuta 2001 pitämässä ja 28. syyskuuta 2001 jatkamassa 100. kokouksessaan antama lausunto asiaan COMP/M.2283 - Schneider/Legrand liittyvästä alustavasta päätösluonnoksesta (2004/C 86/06) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide on sulautuma-asetuksen 3 artiklan 1 kohdan b alakohdassa tarkoitettu keskittymä. 2. Neuvoa-antava komitea on komission kanssa samaa mieltä siitä, että ilmoitettu keskittymä on yhteisön laajuinen. 3. Neuvoa-antava komitea on komission kanssa samaa mieltä seuraavista määritelmistä: a) tuotemarkkinat b) maantieteelliset markkinat. 4. Neuvoa-antavan komitean enemmistö on komission kanssa samaa mieltä siitä, että suunniteltu keskittymä muodostaa määräävän markkina-aseman komission mainitsemilla markkinoilla. Komitean vähemmistö on eri mieltä. 5. Neuvoa-antava komitea on komission kanssa samaa mieltä siitä, että suunniteltu keskittymä vahvistaa määräävää markkina-asemaa komission mainitsemilla markkinoilla. 6. Neuvoa-antavan komitean enemmistö on komission kanssa samaa mieltä siitä, että osapuolten 14. syyskuuta 2001 antamat sitoumukset eivät riitä ratkaisemaan komission erittelemiä kilpailuongelmia. Komitean vähemmistö on eri mieltä. 7. Neuvoa-antavan komitean enemmistö on komission kanssa samaa mieltä siitä, että osapuolten 24. syyskuuta 2001 antamat sitoumukset eivät riitä ratkaisemaan komission erittelemiä kilpailuongelmia. Komitean vähemmistö on eri mieltä ja toinen vähemmistö ei ota kantaa. 8. Neuvoa-antavan komitean enemmistön mielestä 24. syyskuuta 2001 esitettyjä korjaustoimenpiteitä ei voi katsoa uusiksi sitoumuksiksi. Vähemmistö on päinvastaista mieltä. 9. Neuvoa-antavan komitean enemmistön mielestä 24. syyskuuta 2001 esitetyt korjaustoimenpiteet voidaan katsoa neuvoston asetuksen (ETY) N:o 4064/89 ja komission asetuksen (EY) N:o 447/98 mukaan hyväksyttävistä korjaustoimentpiteistä annetun komission tiedonannon mukaisiksi muutetuiksi sitoumuksiksi. Vähemmistö on päinvastaista mieltä. Toinen vähemmistö ei ota kantaa, koska se katsoo, ettei edellä mainitun tiedonannon 43 kohta ole komission asetuksen (EY) N:o 447/98 18 artiklan 2 kohdan mukainen. Kyseinen vähemmistö katsoo myös seuraavaa: - komission asetuksen (EY) N:o 447/98 18 artiklan 2 kohdassa säädetyssä kolmen kuukauden määräajassa toimitetut korjaustoimenpiteet voivat ainoastaan selventää tilannetta eivätkä aiheuttaa huomattavia muutoksia - huomattavat muutokset ovat mahdollisia ainoastaan, jos osapuolet pyytävät sitä komission asetuksen (EY) N:o 447/98 18 artiklan 2 kohdassa säädetyissä poikkeustapauksissa. 10. Neuvoa-antavan komitean enemmistö on komission kanssa samaa mieltä siitä, että suunniteltu keskittymä on julistettava yhteismarkkinoille ja ETA-sopimuksen toimintaan soveltumattomaksi. Vähemmistö on eri mieltä. 11. Neuvoa-antava komitea pyytää komissiota ottamaan huomioon kaikki keskustelussa käsitellyt kohdat. 12. Neuvoa-antava komitea suosittelee lausuntonsa julkaisemista Euroopan unionin virallisessa lehdessä.